Kuigi 20. sajandi teine pool oli suurte muutuste aeg, on Hiina okupatsioon Tiibetis püsinud üle poole sajandi. Arvestades maailma ressursside otsa lõppemist, on maavaraderikka Tiibeti vabakslaskmine üha vähemusutavam. Tiibeti vaimne liider dalai-laama on viibinud suurema osa elust paguluses, püüdnud leida konfliktile rahumeelset lahendust ja loobunud selleks ka iseseisvuse nõudest. Kuid kõik katsed leida Hiinaga kompromissi on jooksnud liiva ja süvendanud tiibetlaste noorema põlvkonna  pettumust. Rahutuste krooniks kujunes 2008.aasta - Hiina olümpiamängude ja Tiibeti suurte lootuste aasta.